A BME hallgatóinak terveit is várják a Planet Z Ötletpályázaton

A Zöld Követ Egyesület 1 millió forintos fődíjjal hirdetett környezetvédelmi ötletpályázatot fiataloknak.

A pályázat témája az innovatív környezetvédelmi ötletek, kezdeményezések, fenntarthatósággal kapcsolatos fejlesztések, melyek ötlet szintű megfogalmazásában, valamint megtervezésében a 18-25 éves korosztály tagjaira számítanak. A pályázati felhívás (<https://planetz.hu/otletpalyazat/>) szerint négy megvalósítási formában várják az ötleteket:

* közöségi aktivitás,
* termék létrehozás,
* szolgáltatás,
* kommunikáció.

Az ötletpályázat célja, hogy a Z generáció környezetvédelem iránti elköteleződését elmélyítse, és teret, valamint támogatást nyújtson a korosztály innovatív ötleteihez. A pályázat benyújtásának módjában is igazodtak a fiatalok preferenciáihoz, így a tervek nemcsak írásban – 3000-8000 karakteres szövegként –, hanem videós formátumban – 2-4 perces terjedelemben – is beadhatók a Pályázati Adatlap *(ha lehet, akkor ezt** is kérnénk mellékelni)* kitöltésével, és emailen (info@planetz.hu) történő elküldésével. A nyertes ötletet 1.000.000 forintos ösztöndíjjal jutalmazzák, továbbá 2 x 500.000 és 3 x 100.000 forintos jutalmat kaphatnak a legjobb pályázatok benyújtói.



A témakörök, melyekben az ötletterv beadható, a következők:

* természeti környezetünk védelme,
* természetes vizeink védelme,
* légszennyezés csökkentése,
* éghajlatváltozáshoz való alkalmazkodás,
* civilizációs környezeti ártalmak csökkentése,
* fenntarthatóság,
* lakosság tájékoztatása, közösségek edukációja,
* technológiai fejlesztések, melyek elősegítik a felsorolt témakörökben bekövetkező pozitív változásokat.

A pályázaton azok a 18 és 25 év közötti fiatalok vehetnek részt, akik magyarországi bejelentett lakcímmel vagy magyar állampolgársággal rendelkeznek. Az ötleteket egyénileg, vagy 2-3 fős csoportokban dolgozhatják ki az érdeklődő fiatalok, melyek benyújtásának határideje: **2022. február 25.**

További információ a Planet Z (<https://planetz.hu/otletpalyazat/>) honlapján érhető el.

 *(Kép forrása: Planet Z Ötletpályázat honlapja)*

Bélyegkép javaslat:

**

*vagy*

**